Die Twee siklusse is saamgestel en uitgegee as gedenkbundel op Wilhelm se 70e verjaardag herdenking op 26 Oktober 2005, ".. omdat daar soveel warmte, drama, patos en skoonheid in sy gedigte is dat die jonger geslag digters wat hom nooit geken het nie en die ouer geslag wat dalk al vergeet het, hom deur sy gedigte kan ontdek en herontdek. Hierdie twee siklusse verwoord, en soos Wilhelm dit moontlik self sou stel, verbeeld en verklank sy skeppingstalent as digter -- intiem verweef met die woelinge in sy brein en gemoed te wyte aan die bipolère stoornis waardeur hy sy hele volwasse lewe geteister is: die een -- sy skeppingsvermoë -- wat sonder die ander -- sy siekte-- nie sou kon bestaan nie.